van henricke abeloys
It zijn comen in rechte inde banc voir meye en scepen van loven
henrick abeloys die mids macht van scepen brieve van loven geleidt is tot
allen den goeden marie scoeps weduwe jans wilen vanden opstalle vrancx
vranx huers soens en willems abeloys die de docht heeft der voirs marie
de welke sij hadde van janne wilen vranx huen yersten man in deen zijde
en janne scoeps soen henrix wilen scoeps in dande Alse vanden goeden hier
na bescreven Te weten van ene halve boender beempts met ene elsbroeke
gelegen t lanen acht henrix sibilien huys tussche de goede claes van welma
en gielijs bovesteels It van ene halve boender lants gelegen t lanen acht
monncx hof neest de lande gheerts vande hove It van ene halve boend
lants gelegen op tselve velt tusschen claes lant van welmont en de goede
henrix svoeghs It van ene dachmael lants gelegen op tselve velt
tusschen de goede jans svaes en henrix svoeghs It van ene huyse
en hove metten wijngarde en wynnen lande houden vi dachmael
luttel min oft meer gelegen t lane tusschen den capelhof en de
cortendale wech It van ix dachmael boschs gelegen op de condelle
tusschen de goede willems smeets en henrix op den berch It van ene
halve boender beempts gelegen t lanen tusschen de goede henrix
gheylarts en pauwels scupers goede It van ene halve boender
lants gelegen ond tsheerscap van smeyersbghe op den tassenier tussche
de goede mettens van hollant en henrix sweghs It van ondhalve
dach beemts gelegen t lanen aen den wemolen tusschen den boempt
henrix abeloys en den beemt willems abeloys sijns brueders
It van ene halven boender beempts gelegen t wolfshagen voir
goerts kerremans dore tusschen de goeden tsheerscaps van gheliemezn
in beyden zijden Aldair de voirs jan scoeps den voirg henricke
en sine beleyde aensprac Seggende Inden yersten dat een geheten
henric scoep ter tijt als hij leefde getrudt hadde na staet der heilig
kercken een vrouwen psoen geheten lijsbeth vanden casteele en dat hij
met meer anden huer beyder wettich soen wae en voirt dat de voirs
wilen henric scoep wilen en sijn wijf vad en moed des voirs jans de
voirs goede besaten als huer wettige erve en dat de voirs wile lijsbeth